එම සංවිධානයේ සභාපති ගිහාන් බණ්ඩාර දිසානායක මහතා ප්‍රකාශ කළේ විශ්වවිද්‍යාල ආචාර්යවරුන්ගේ වැඩවර්ජනය පසුපස දේශපාලන අවශ්‍යතාවයක් තිබෙන බවයි.සමස්ත විශ්වවිද්‍යාල පද්ධතිය වෙනුවෙන් ආචාර්යවරු කිසිදිනක කිසිවක් කතා නොකළ බවද ඒ මහතා අවධාරණය කළේය.හෙතෙම මේ අදහස් පළ කළේ ශ්‍රී ලංකා පදනම් ආයතනයේ දී ඊයේ(24) පැවැති මාධ්‍ය හමුවකට සහභාගී වෙමිනි.ආචාර්යවරුන් මෙම වැඩවර්ජනය ක්‍රියාත්මක කර ඇත්තේ පොදු න්‍යාය පත්‍රයක් ජනතාවට ඉදිරිපත් කරමින් වුවත් ඊට යටින් ඇති පෞද්ගලික න්‍යාය පත්‍රය ගැන ඔවුන් කිසිවක් ජනතාවට නොකියන බවත් හෙතෙම කීවේය.ඉදිරි වසර දෙක තුළ මෙරට දළ ජාතික නිෂ්පාදනයෙන් සියයට 6 ක් අධ්‍යාපනයට වෙන් කළ යුතු බව පවසන ආචාර්යවරුන් අධ්‍යාපන සංවර්ධනය සඳහා කාර්යක්ෂම විසදුම් මාලාවක් ඉදිරිපත් කළ යුතු බවටද ප්‍රකාශ කර තිබේ.